Diskoers 2015 · US Woordfees - iono.fm
US WOORDFEES | Podcast , ±50 min episodes every 4 hours	|
Stellenbosch 360: Sestien onse in ons pond?
Fassiliteerder: Andreas van Wyk
Met Conrad Sidego, Jerome Slamat, Annemarie Ferns, Elsabé Retief, Porchia Adams en Servaas van den Berg
Is daar eenheid tussen Stellenbossers na die verdelings van die verlede? Is verdeeldheid iets van die verlede? Eenheid tussen ons gemeenskappe: Hoe nou gemaak?
Met Ton Vosloo
Jannie Marais het 100 jaar gelede die stigting van Die Burger (en Naspers) moontlik gemaak deur die aankoop van 'n drukpers te borg. Die voormalige Victoria College (nou US) raadslid en Volksraadlid is egter dood voor die eerste koerant verskyn het. Met sy inkomste uit Kim- berley se diamantmyne het hy met Het Jan Marais Nationale Fonds duisende mense onder meer tersiêre onderwys laat ontvang en 'n filantropie begin wat vandag nog voortduur. En daar is steeds net een voorwaarde – dit moet Afrikaans ondersteun en bevorder.
Post-apartheid cultural struggles at Die Burger
Gabriël Botma was lid (en later redakteur) van Die Burger se kunsredaksie in die 90s en vroeë jare van die nuwe eeu. In hierdie tyd het die politieke omwenteling in die land ook in kunsjoernalistiek neerslag gevind - soms direk, soms via ekonomiese, sosiale en politieke gebeure. In hierdie boek bekyk hy hierdie proses, en die politieke subteks wat daarmee saam gegaan het.
Geloof op die Markplein Gespreksreeks: Kyk God rugby?
Kyk God rugby? Oor God en sport
Gespreksleier: Johan van der Merwe
Met Jacques Steenkamp, Dawie Snyman, Richard van Wyk
Met die vinger na bo gee die rugbyheld erkenning vir die pragdrie wat hy so pas gedruk het. Ons dank God vir die Bok-oorwinning, sê die afrigter. Maar intussen raak die skare veel meer opgewonde oor hul span se doen en late as wat hulle ooit oor God of die kerk is. Wat gaan hier aan? Het sport 'n afgod geraak? Wat verraai ons interpretasie van sport oor ons werklike siening van God en geloof?
Louise Viljoen: 'n Mond vol vuur – Beskouings oor die werk van Breyten Breytenba
Spooksaam: Filosofie en die WVK
Gespreksleier: Johan Rossouw
Met André du Toit en Pieter Duvenage
Du Toit vertel oor sy loopbaan as politieke filosoof, met spesifieke verwysing na "Die kwessie van amnestie in die WVK-proses".
Anderste helde: Neville Alexander
Hermann Giliomee in gesprek met Bill Nasson
In gesprekke op Robbeneiland met Nelson Mandela het Neville Alexander mobilisering
en begunstiging op rassegronde verwerp. Hy het die ANC gesien as basies 'n swart orga- nisasie, gelei deur 'n swart middelklas en Staliniste, wat die oorheersing van swart middel- klasbelange onder die vaandel van nie-rassigheid bepleit het. In sy later jare het hy sterk stelling ingeneem teen regstellende aksie op rassegronde (eerder as op klas), en teen die gebruik van Engels as voertaal vir kinders of studente wie se moedertaal nie Engels is nie
GELOOF OP DIE MARKPLEIN GESPREKSREEKS: Gaan God skool toe?
Aangebied deur Moederkerk
Gaan God skool toe? Oor die grondwetlikheid van godsdiens in skole
Met Paul Colditz, Henk Botha, Hans Pietersen
In 'n hofsaak wat eersdaags in die hooggeregshof aangehoor word, neem die Organisasie vir Godsdiensonderrig en Demokrasie ses skole hof toe om die grondwetlikheid van hul gods- diensbeleid en -beoefening te toets. Wat mag en wat behoort die rol van godsdiens in 'n openbare skool te wees? Is die sekularisasie van ons samelewing ons voorland? En sal dit so 'n ramp wees as wat sommige gelowiges sê?
Stellenbosch 2065: sterwend, steierend of innoverend?
Stellenbosch groei geweldig. Hoe moet dié verandering bestuur word om al die inwoners ten beste te dien? Kom luister na nuwe insigte en invalshoeke oor stedelike ontwerp in Stellenbosch, vir Stellenbosch.
RUSSEL BOTMAN DEBATREEKS: Grondhervorming
Grondhervorming: Is die regering, boere en gemeenskappe opgewasse vir die taak?
Die groot boere boer vooruit, nuwe boere sukkel om hond haaraf te maak en bestaansboerderye
spring op waar daar vroeër op 'n kommersiële skaal sake gedoen is. Met hierdie uiterstes
as vertrekpunt maak die regering gereed vir grondhervorming. Hoe gaan dit lyk – en
FREDERIK VAN ZYL SLABBERT DISKOERSREEKS: Is gee, gee, gee genoeg?
Aangebied deur die US Studenteraad: Wat behels 'n sosiale bewussyn? Is dit genoeg om bloot geld aan behoeftiges te gee, of dra dit by tot 'n bose kringloop? En, as 'n mens wel iets gee, dui dit op 'n betrokke burger of is dit eerder 'n manier om nié die werklike probleme aan te spreek nie? 11
Gespreksleier: Pieter Duvenage Met Lindie Koorts en Albert Grundlingh Afrikaners in die post-1994 geskiedskrywing.